ใครเป็นเจ้าของ ซูเปอร์มาร์เก็ต MaxValu?
ถ้าถามว่าซูเปอร์มาร์เก็ต ที่คนไทยคุ้นเคยมีชื่อไหนบ้าง ชื่อของ MaxValu (แม็กซ์แวลู) น่าจะเป็นหนึ่งในนั้น เราเคยสงสัยไหมว่า MaxValu เป็นของใคร วันนี้ลงทุนแมนจะมาเล่าให้ฟัง
25 ส.ค. 2563

ใครเป็นเจ้าของ ซูเปอร์มาร์เก็ต MaxValu? /โดย ลงทุนแมน
ถ้าถามว่าซูเปอร์มาร์เก็ต ที่คนไทยคุ้นเคยมีชื่อไหนบ้าง
ชื่อของ MaxValu (แม็กซ์แวลู) น่าจะเป็นหนึ่งในนั้น
เราเคยสงสัยไหมว่า MaxValu เป็นของใคร
วันนี้ลงทุนแมนจะมาเล่าให้ฟัง
╔═══════════╗
สัมผัสเทคโนโลยีรูปแบบใหม่จากสตาร์ตอัปไทย
Blockdit เป็นแพลตฟอร์มของแหล่งรวมนักคิด
ที่ช่วยอัปเดตสถานการณ์ ในรูปแบบบทความ วิดีโอ
รวมไปถึงพอดแคสต์ ที่มีให้ฟังระหว่างเดินทางด้วย
ลองใช้กันที่ 
╚═══════════╝
MaxValu เป็นซูเปอร์มาร์เก็ตสัญชาติญี่ปุ่น บริหารงานโดย AEON Group ซึ่งเป็นบริษัทที่ให้บริการด้านการเงิน รวมทั้งธุรกิจค้าปลีกในรูปแบบของซูเปอร์มาร์เก็ต ปัจจุบัน มีสาขาที่ญี่ปุ่น มากกว่า 600 สาขา ซึ่งเป็นซูเปอร์มาร์เก็ตที่มีสาขามากเป็นอันดับหนึ่ง และเป็นหนึ่งในซูเปอร์มาร์เก็ตที่มีชื่อเสียงของญี่ปุ่น
นอกจากในประเทศญี่ปุ่นแล้ว MaxValu ยังมีสาขาในประเทศอื่นๆ อีก เช่น มาเลเซีย จีน และไทย
สำหรับประเทศไทย MaxValu เข้ามาในเมืองไทยตั้งแต่ปี 2527 หรือเมื่อ 36 ปีก่อน ในชื่อ บริษัท สยามจัสโก้ จำกัด โดยชื่อเดิมของ MaxValu ชื่อว่า ห้างจัสโก้ (JUSCO) ซึ่งหลายคนอาจจะคุ้นชื่อนี้กัน
โดยคำว่า JUSCO นั่นก็มาจากคำว่า Japan United Stores Company นั่นเอง..
และต้องบอกว่า ในช่วงแรกนั้น ห้างจัสโก้ ได้รับความนิยมอย่างแพร่หลาย จนต้องขยายสาขาเพิ่มขึ้นอย่างต่อเนื่อง
อย่างไรก็ตาม เมื่อประเทศไทยประสบวิกฤติเศรษฐกิจในปี 2540 ห้างจัสโก้ได้รับผลกระทบอย่างหนัก เนื่องจากมีหนี้สินสกุลเงินตราต่างประเทศในระดับสูง ทำให้ห้างจัสโก้จำเป็นต้องทยอยปิดสาขาที่ขาดทุนลงไปเรื่อยๆ เหลือเพียงไม่กี่แห่งในเวลานั้น
ต่อมาในปี 2550 AEON Group ซึ่งเป็นบริษัทแม่ของห้างจัสโก้ ยังคงมองเห็นศักยภาพการเติบโตของธุรกิจค้าปลีกในประเทศไทย ทำให้ยังคงให้เงินช่วยเหลือห้างจัสโก้ และต่อมาได้เปลี่ยนชื่อห้างจัสโก้ มาเป็น MaxValu และเปลี่ยนชื่อบริษัท สยามจัสโก้ จำกัด มาเป็น บริษัท อิออน (ไทยแลนด์) จำกัด ในปัจจุบัน
แล้วรายได้ของบริษัท อิออน (ไทยแลนด์) จำกัด ผู้ดำเนินธุรกิจซูเปอร์มาร์เก็ต MaxValu เป็นอย่างไร
ปี 2561 รายได้ 6,733 ล้านบาท
ปี 2562 รายได้ 6,687 ล้านบาท
โดยปัจจุบัน MaxValu มีสาขาทั้งหมด 30 สาขา กระจายอยู่ในเขตกรุงเทพฯ และปริมณฑล ซึ่งก็ยังมีจำนวนสาขาไม่มาก เมื่อเทียบกับ ท็อปส์ ซูเปอร์มาร์เก็ต ซึ่งเป็นซูเปอร์มาร์เก็ต รายใหญ่สุดในประเทศไทย
โดยปัจจุบัน ท็อปส์ ซูเปอร์มาร์เก็ต มีสาขารวมกันถึง 248 สาขา
อีกเรื่องที่หลายคนอาจสงสัยคือ แล้ว บริษัท อิออน ธนสินทรัพย์ (ไทยแลนด์) จำกัด (มหาชน) หรือ AEONTS ซึ่งเป็นบริษัทที่จดทะเบียนอยู่ในตลาดหลักทรัพย์ เกี่ยวข้องอะไรกับบริษัท อิออน (ไทยแลนด์) ผู้ดำเนินธุรกิจซูเปอร์มาร์เก็ตในประเทศไทย
คำตอบคือ ทั้งคู่เป็นบริษัทในเครือ AEON Group เหมือนกัน
สำหรับ AEONTS ถูกก่อตั้งโดยบริษัท อิออน ไฟแนนเชียล เซอร์วิส จำกัด ประเทศญี่ปุ่น ซึ่งธุรกิจหลักของ AEONTS คือ การให้บริการสินเชื่อแก่ลูกค้ารายย่อย (Retail Finance) ประกอบไปด้วยสินเชื่อบัตรเครดิต สินเชื่อส่วนบุคคล และ สินเชื่อเช่าซื้อ เป็นต้น
โดยที่ปัจจุบัน AEONTS ถือหุ้น 5.2% ในบริษัท อิออน (ไทยแลนด์) จำกัด ด้วยเช่นกัน..
ปิดท้ายด้วยข้อมูลที่น่าสนใจ
รู้ไหมว่า AEON Group เป็นหนึ่งในบริษัทค้าปลีกที่มีอายุยาวนานมากที่สุดแห่งหนึ่งในญี่ปุ่น ซึ่งช่วงแรกธุรกิจของ AEON Group เป็นการค้าขายผ้ากิโมโนและของใช้ทั่วไป
ก่อนที่จะกลายมาเป็นบริษัทที่ทำธุรกิจค้าปลีก และให้บริการทางการเงินที่ใหญ่ที่สุดของญี่ปุ่นในตอนนี้
โดยที่ AEON Group ก่อตั้งมาตั้งแต่ปี 2301 หรือเมื่อ 262 ปีที่แล้ว
ซึ่งช่วงนั้นตรงกับในสมัยอยุธยาเลยทีเดียว..
----------------------
สัมผัสเทคโนโลยีรูปแบบใหม่จากสตาร์ตอัปไทย
Blockdit เป็นแพลตฟอร์มของแหล่งรวมนักคิด
ที่ช่วยอัปเดตสถานการณ์ ในรูปแบบบทความ วิดีโอ
รวมไปถึงพอดแคสต์ ที่มีให้ฟังระหว่างเดินทางด้วย
ลองใช้กันที่ 
----------------------
ติดตามลงทุนแมนได้ที่
Website - 
Blockdit - 
Facebook - 
Twitter - 
Instagram - 
Line - 
YouTube - 
References
-
-
-
-
-แบบฟอร์ม 56-1,บริษัท อิออน ธนสินทรัพย์ (ไทยแลนด์) จำกัด (มหาชน)